नेइमार २६ वर्षे ब्राजिली निक्खर ट्यालेन्ट। अहिले विश्वकै सबैभन्दा महँगा खेलाडी। स्यान्टोस फुटबल क्लबले हुर्काएको र निखारेको तगडा स्ट्राइकर। विपक्षी खेलाडीहरूलाई छक्याएर गोल गर्न माहिर खेलाडी। नेइमारमा गोल गर्ने र गोलको अवसर सिर्जना गर्ने जुन अदभूत कला छ, त्यसले उनलाई मेस्सी र रोनाल्डोको हाराहारीमा राखेको छ। ब्राजिलियनहरूले नेइमारलाई पेलेसँग दाँजेर हेर्छन्। स्वयं पेलेले नेइमारमा आफू पाउँछन्। ब्राजिलले कहिल्यै ओलम्पिक खेलको फुटबलमा गोल्ड मेडल जितेको थिएन। नेइमारलाई लाग्यो, ‘देशका लागि यो ठूलो रिक्तता हो। गोल्ड मेडल जित्नै पर्छ।’
